kikert
Store norske leksikon,Biologi,Planteriket,Dekkfrøete planter,Tofrøbladete planter,Erteblomstordenen,Erteblomstfamilien,Kikertslekta
Kikert er en ettårig urt i erteblomstfamilien. Planten er 20–60 cm høy med kvasstaggete småblader, lysfiolette blomster og næringsrike frø som ligner hodet på en vær. Stammer fra middelhavslandene der den har vært dyrket og brukt som grønnsak helt fra oldtiden. På 1700-tallet var den også dyrket en del i Norge.
Frøene brukes særlig i indisk mat, gjerne bløtlagt, kokt eller syltet. De males også til mel. Produksjon 2017 Land 1000 tonn     India 9075   Australia 2004   Myanmar 527   Etiopia 474   Tyrkia 470   Russland 419   Verden 14792     Kilde: FAO Systematikk Nivå   Norsk navn   Vitenskapelig navn       Art   Kikert   Cicer arietinum     Slekt    Kikertslekta   Cicer      Familie   Erteblomstfamilien   Fabaceae     Orden   Erteblomstordenen   Fabales     Klasse   Tofrøblada planter   Dicotyledoneae     Rekke   Dekkfrøa planter   Angiospermae     Rike   Planteriket   Plantae Les mer i Store norske leksikon erteblomstfamilien kikertslekta